[{"text_idx": "#000004", "text": "Nid bwriad yr erthygl hon yw codi ofn arnat ti. Mae Heddlu\u2019r Met yn dweud nad yw 99% o bobl ifanc y DU yn cario cyllell. Wrth edrych ar y boblogaeth gyfan mae troseddau yng Nghymru sydd yn ymwneud a\u0302 chyllyll yn eithaf isel, 49 am bob 100,000 o\u2019r boblogaeth yn 2020 (Gorffennaf 19 \u2013 Mehefin 20 \u2013 Swyddfa Ystadegau Cenedlaethol). Mae\u2019r rhain yn niferoedd bach. Mae\u2019r tebygrwydd y byddi di\u2019n wynebu rhywbeth fel hyn yn isel, ond dyma gamau gallet ti eu cymryd i leihau\u2019r perygl hyd yn oed fwy."}, {"text_idx": "#000005", "text": "Ydy cario cyllell yn amddiffyn neu\u2019n gosod ti mewn perygl?"}, {"text_idx": "#000006", "text": "Mae rhai pobl ifanc yn dweud eu bod yn cario cyllell i amddiffyn eu hunain. Mewn gwirionedd, mae\u2019r ffaith eu bod yn cario cyllell yn eu rhoi mewn mwy o berygl. Mae tystiolaeth yn dangos dy fod di\u2019n fwy tebygol o gael dy dargedu a dy ymosod os wyt ti\u2019n cario cyllell. Os wyt ti\u2019n dod a chyllell i frwydr yna gall pethau droi\u2019n ddifrifol iawn yn sydyn iawn. Dan amgylchiadau arferol efallai bydda ymladd yn golygu rhywun yn cael ei ddyrnu ac yna\u2019n cerdded i ffwrdd. Gyda chyllell gall hyn droi\u2019n anafiad difrifol neu farwolaeth."}, {"text_idx": "#000007", "text": "Nid wy ti\u2019n fwy diogel os mai ti yw\u2019r unig un sydd yn cario cyllell. Mae tystiolaeth yn dangos bod pobl yn aml yn cael eu hanafu neu ladd gan gyllyll eu hunain gan fod posib troi\u2019r rhain yn erbyn y person. Os nad oes cyllell mewn brwydr yna nid yw\u2019n bosib i hyn ddigwydd. Felly ydy cario cyllell yn dy amddiffyn go iawn? Neu a yw\u2019n gosod ti mewn mwy o berygl?"}, {"text_idx": "#000008", "text": "Mae\u2019r gyfraith yn llym iawn ar gyllyll \u2013 mae\u2019n anghyfreithlon cario unrhyw offer siarp gellir ei ddefnyddio fel arf. Os yw\u2019r heddlu neu athro yn drwgdybio dy fod di\u2019n cario cyllell yna mae ganddynt hawl, yn o\u0302l y gyfraith, i stopio a chwilio."}, {"text_idx": "#000009", "text": "Os wyt ti\u2019n cael dy ddal gyda chyllell byddi di mewn trafferthion difrifol iawn. Hyd yn oed os nad wyt ti wedi defnyddio\u2019r gyllell nac wedi ei ddangos i neb erioed. Mae\u2019r ffaith dy fod di\u2019n ei gario yn ddigon. Os wyt ti eisiau dysgu mwy am y gyfraith yna cer i wefan gov.uk."}, {"text_idx": "#000010", "text": "Mae cario cyllell yn gallu golygu cofnod troseddau neu sbel yn y carchar. Gall un penderfyniad sydyn i \u201camddiffyn dy hun\u201d ddifetha dy fywyd am byth. Mae\u2019n gallu cael effaith ar ragolygon gyrfa ac atal ti rhag teithio i rai gwledydd."}, {"text_idx": "#000013", "text": "Y peth pwysicaf ydy cadw dy hun yn ddiogel. Os wyt ti\u2019n cael dy fygwth gyda thrais yna\u2019r peth gorau i wneud ydy gadael. Paid cael yng nghanol y peth. Unwaith rwyt ti\u2019n ddiogel dweud wrth rywun gallet ti ymddiried ynddynt. Gall hyn fod yn aelod o\u2019r teulu, athro, ffrind, yr heddlu neu gallet ti gysylltu a\u0302\u2019r llinell gymorth Meic. Gallem helpu arwain ti tuag at y camau gorau i\u2019w cymryd."}, {"text_idx": "#000014", "text": "I adrodd trosedd cyllell, neu unrhyw drosedd arall, cysyllta a\u0302\u2019r heddlu ar 101. Os oes trosedd difrifol yn digwydd, neu newydd ddigwydd, neu os yw rhywun mewn perygl ar y pryd yna galwa\u2019r rhif argyfwng 999. Gallet ti hefyd gysylltu a\u0302 Crimestoppers yn ddienw ar 0800 555111 neu adrodd trosedd yn ddienw ar wefan Fearless. Fearless yw brand Crimestoppers i rai 11-16 oed."}, {"text_idx": "#000018", "text": "Yn rhad ac am ddim!"}]